**Kėdainiai – Radvilų ir škotų palikimas**

Kėdainiai, lapkričio 18 d.

Išvykimas 8 val. nuo Kupiškio bažnyčios, grįžimas apie 19 val.

**Kėdainiai** – kunigaikščių Radvilų miestas. Garsiajai Lietuvos didikų Radvilų giminei miestas priklausė apie 290 metų. Valdant Radviloms Kėdainiai buvo kultūrinis ir religinis protestantizmo centras (veikė kelios bažnyčios, gimnazija, spaustuvė). Evangelikų reformatų bažnyčia – kunigaikščių Radvilų nekropolis, jos kriptoje, puošniuose renesanso ir baroko stiliaus sarkofaguose, palaidoti Radvilų giminės atstovai. Ekskursijos metu susipažinsite su šios kilmingos šeimos istoriniais ženklais, kurių gausu jaukiame Kėdainių senamiestyje.

**Pietausime restorane ,,Grėjaus namas“**:

* Pagal autentišką receptą gaminamas Radvilų troškinys;
* Škotų nacionalinis pasididžiavimas – „Hagis“;
* Patys populiariausi ir abejingų nepaliekantys „Agurkų ledai“.

Radvilų troškinys rekomenduojamas istoriko, dr. Rimvydo Laužiko knygoje „Istorinė Lietuvos virtuvė“.

Nacionalinis škotų patiekalas „hagis“ (haggis) – vienas populiariausių delikatesų Škotijoje, žinomas visame pasaulyje. Tai valgis, gaminamas iš avies žarnigalių, miežių ir įvairių prieskonių, kepamas avies skrandyje. Tiekiamas pakaitintame dubenyje, kartu su bulvių ir ropių tyrėmis bei užgeriamas viskiu.

Ledai yra bene populiariausias klasikinis visų laikų desertas. Agurkas – labai paplitusi daržovė. Iš pirmo žvilgsnio gan netikėta naudoti agurką desertui, ypač – ledams, tačiau eksperimentai pasiteisino.

**Lietuvos geografinis vidurys ir lietuviškasis Stounhendžas -** 1995 m. Ruoščių kaime oficialiai nustatytas ir dideliu laukų akmeniu pažymėtas Lietuvos geografinis vidurys.

**Sakralinis-istorinis kompleksas Paberžėje**

Paberžė ilgą laiką garsėjo kaip piligrimystės vieta, mat čia kunigavo vienuolis kapucinas Algirdas Mykolas Dobrovolskis – Tėvas Stanislovas. Jo dėka mažas kaimelis tapo traukos centru – pasiklausyti pamokslų, pasikalbėti apie gyvenimą atvažiuodavo žmonės iš visos Lietuvos. Liaudies meistrų statytoje bažnyčioje (1787 m.) gausu sakralinių vertybių, Vinco Svirskio kryžių, jos puošmena – iš medžio išdrožtas altorius. Buvusiame Šilingo dvare (XVIII a.) įkurtas vienintelis Lietuvoje 1863 m. sukilimo muziejus.

**Krekenavos bazilika.**  Nuo pat XVII amžiaus pradžios į Krekenavą maldininkus traukė malonėmis garsėjantis Švč. Mergelės Marijos su Vaikeliu paveikslas. Šis garsusis paveikslas nuolat maldininkų lankomas ir iki šiol garsėja ypatinga pagarba ir dėkingumu Mergelei Marijai. Bazilikos gidas ekskursijos metu supažindins su įvairiomis bazilikos erdvėmis.

Kelionės kaina 64 Eur

Į kainą **įskaičiuota**:

* gidas Kėdainiuose;
* pietūs restorane „Grėjaus namas“ (19 Eur): škotiškas „Hagis“, Radvilų troškinys, „Agurkų ledai“;
* gidas Paberžėje;
* gidas Krekenavos bazilikoje;
* kelionės vadovas;
* kelionė autobusu.

Papildomai kainuos:

* Radvilų kriptų lankymas – 2 Eur, pensininkams ir neįgaliesiems – 1 Eur;
* Paberžė – 1,6 Eur, pensininkams ir neįgaliesiems 0,8 Eur